katakataka nga nama'lubhang mahiwaga ang mapapansin ng isang nagmamasid sa pinamagatang czar na sa sandaling iyon ay kapapanhik pa lamang. pagkakitang pagkakita sa amerikanong isasakdal (na noo'nagkataong nakatalikod at kasalukuyang nawiwili sa pagtingin sa isang nakasabit na magandang larawan ng nuno ng mga federal,) ang presidente ay natigilan nang biglang bigla; tulos na tulos sa puno ng hagdanan; ang mga mata ay pinanawan ng panglilisik at kusang napako sa likod ng amerikano. tumindig sina julio at nagbigay ng magandang araw dapwa'ni tango, ni tingin man lang, ni ano pa mang tanda ng pagganti, ay di sila nagkamit. papaano'ang boong pag iisip ni kapitang memo ay nabubunton sa isasakdal na mula, nang tamaan ng kanyang mata ay pinasikdosikdo ang loob niya nang gayon na lang. kanya mandin natatandaan ang hubog ng pangangatawan ng amerikanong ito!. tunay nga kayang ito'si. habang nagtatagal ang kanyang pagmamasid ay lalo at lalong nakikilala ang pinagmamasdan.